ROMÂNIA







SE APROBĂ,



JUDEŢUL TIMIŞ






P R I M A R,

MUNICIPIUL TIMIŞOARA




DIRECŢIA DE MEDIU




Dr. Ing. GHEORGHE  CIUHANDU
SC2009-             /23.03.2009.

REFERAT

Prin Programul Operaţional DCA „Dezvoltarea Capacităţii Administrative”, Cererea de proiecte nr.3/2009, pentru Axa prioritară 2 „Îmbunătăţirea  calităţii şi eficienţei furnizării serviciilor publice, cu accentul pus pe procesul de descentralizare”, Domeniul major de intervenţie 2.2 „Îmbunătăţirea calităţii şi eficienţei furnizării serviciilor. Introducerea şi menţinerea în funcţiune a sistemelor de management, inclusiv ISO şi EMAS”  se  propun proiecte, la care pot depune cereri şi autorităţile administraţiei publice locale,  durata de derulare a proiectelor fiind cuprinsă între 6 luni şi 24 luni, iar valoarea proiectelor cuprinsă între minim 220.000 lei şi maxim 500.000 lei.

Valoarea finanţării acordate este de maxim 98% din totalul cheltuielilor eligibile, solicitantul trebuind să contribuie cu un procent de 2% din valoarea proiectului, plus cheltuielile neeligibile. 

În scopul îmbunătăţirii întregii performanţe privind mediul, realizarea unui control mai facil, reducerea costurilor şi îmbunătăţirea imaginii publice, propunem  depunerea cererii de finanţare pentru Proiectul de „Implementarea Sistemului de management de mediu conform ISO 14001 în cadrul Primăriei Municipiului Timişoara”. Se estimează că valoarea  cererii de finanţare a proiectului să fie de 250.000 lei fără TVA, astfel încât,  cofinanţarea de la Bugetul Local a contribuţiei  financiare proprii de  minim 2% din valoarea eligibilă a proiectului este de 5.000 lei, la care se adaugă T.V.A. aferentă şi suma aferentă cheltuielilor neeligibile existente în proiect (inclusiv cheltuielile privind certificarea).
Propunem în acest sens:

1.
Aprobarea  includerii în bugetul local a sumelor reprezentând  obligaţiile financiare privind implementarea proiectului (urmând ca, pentru cheltuielile eligibile efectuate în cadrul proiectului să se formuleze cereri de rambursare)  precum şi aprobarea cofinanţării de la Bugetul Local a contribuţiei  financiare proprii de  minim 2% din valoarea eligibilă a proiectului  - de 5.000 lei - reprezentând cheltuieli eligibile, la care se adaugă T.V.A. aferentă şi suma aferentă cheltuielilor neeligibile existente în proiect. 

2.
Împuternicirea domnului Gheorghe CIUHANDU în calitate de Primar al Municipiului Timişoara în vederea semnării tuturor documentelor cererii de finanţare şi documentelor Proiectului de „Implementarea Sistemului de management de mediu conform ISO 14001 în cadrul Primăriei Municipiului Timişoara”. 

